ВЕЧЕР НА ТАЛАНТИТЕ НА УЧЕНИТЕ

28 септември (петък)

БЪЛГАРСКА АКАДЕМИЯ НА НАУКИТЕ

17:00 – 18:00 На кафе с …проф. дфн Иванка Йорданова от Съюза на физиците в България. Модератор: проф. дфн Иван Лалов – зам.-председател на Съюза на физиците в България.

„От снимката на ръката на жената на Рьонтген до разгадаване структурата на ДНК“ - по повод 100 години от откриването на дифракцията на рентгеновите лъчи и рентгеноструктурния анализ – откритията, които ни помогнаха да надникнем в структурата на живата и неживата материя.

17:00 ч. – 18:30 ч.

Откриване на изложби от български учени: 

· „Другата страна“ (живопис –  обща художествена изложба от доц. д-р Мариана Кънева от ИФТТ – БАН и доц. д-р Вихрен Чакъров от Институт по биофизика и биомедицинско инженерство към БАН. Представя: проф. Теофана Матакиева – изкуствовед.

·  „Природа за идните поколения“ – виртуална фотоизложба на доц. д-р Асена Стоименова, Фармацевтичен факултет на Медицински университет – София. Представя: проф. дмн Фани Рибарова.
Представяне на книгата на чл.-кор. Васил Проданов „Теория на българския преход“, изд. „Захарий Стоянов“, С., 2012. 
Програма на Вечерта на талантите на учените
18:30 ч. Официално откриване: 


Приветствия:  домакинът проф. Евгений Николов – зам.-председател на БАН

Концерт на Камерния хор при БАН с диригент Мария Вълчанова-Любенова, докторант в Института по изкуствознание към БАН. 

Поздрав към учените с авторска песен „Космически експеримент“от Деница Христова – ученичка в 9 кл. на НПМГ – София.

Ненаучните таланти на учените:  Учени в нестандратната роля на музиканти – певци и инструменталисти, както и авторски поетични изпълнения на учени. С участието на: проф. д-р инж. Лидия Йорданова (цигулка), дуо проф. дтн Николай Ангелов и д-р Йосиф Леви (цигулка и пиано), проф. дпн Кирил Костов (канцонети, македонски и стари градски песни), проф. дик Пенчо Стоянов (пиано), поетите с китара Даниела Пенева и Румен Спасов – докторанти в СУ и др.

Акценти: 

· Проф. дфн Искра Арсенова представя сборника с поетични творби на български учени „Стъпки 5“, подбрани чрез организирания за пета поредна година от СУБ конкурс.

· Юбилей: 90 години от рождението на акад. Евгени Будевски. 

· Божидара Цекова – председателка на Дамски литературен салон „Евгения Марс“ представя стихосбирката „Проза в рими“ на доц. д-р Елена Кашчиева. 

· Честит рожден ден! на Борис Ценов – младото лице на науката в България,  победител в Националния финал на конкурса „Лаборатория за слава FameLab“, организиран от Британския съвет. На 33-я си рожден ден той представя приказка за история, климат и растения.
· На фокус: Европейска година за активно остаряване и солидарност между поколенията. Чл.-кор. Дамян Дамянов, председател на СУБ представя доайена на българската медицина и на Съюза на учените в България проф. д-р Александър Монов на 90+ години. Проф. Монов е основоположник на българската клинична токсикология, философ, мислител.  

· Кратка разходка през различните фактори в различните периоди от живота ни, отговорни за по-доброто здраве. Презентация на един от най-младите членове на СУБ – д-р Георги Максимов, на тема: Не умирай днес: жизнеността и стареенето през 21 век.

· Доц. Евгения Сендова (Жен-И-Сен) ще представи книгата си Смях на куб - „добре забравени“ истории – от древността до съвремието ни (отпреди половин век), с вицове и анекдоти за (и от) математици и сродни тям души.
· Проф. дфн Боян Вълчев представя последните три стихосбирки на проф. д-р Виктория Радева, дмн, със специалното участие на проф. Виктор Чучков.

21:00 ч. - На чаша вино с българските учени – със специалното участие на проф. Кирил Костов от ЮЗУ „Неофит Рилски“.

Информационен щанд с материали – сборник с поезия на учени„Стъпки 5“, в. „Homo Sciens”, други издания по проекта, европейски информационни материали, информационни материали за проекти на учени от БАН, анкети... 

